Գեորգի Մինասյան (երգիչ)

**Գեորգի Արտավազդի Մինասյան** (), հայ էստրադային երգիչ, տենոր։ Հայաստանի վաստակավոր արտիստ (2001)։

## Կենսագրություն
Գեորգի Մինասյանը ծնվել է Սոչիում։ Սովորել է Մոսկվայի կոնսերվատորիայում և պետական թատերական ինստիտուտի օպերետային բաժնում։ Ավարտելուց հետո աշխատանքի է անցել Կրասնոդարի օպերետային թատրոնում, ապա՝ Մոսկվայում՝ որպես «Մոսկոնցերտ» միավորման մենակատար։ Համերգներով հանդես է եկել Խորհրդային Միության հանրապետություններում։ 1972 թվականին ամուսնացել և տեղափոխվել է Երևան ու ընդունվել է Հայաստանի Ռադիոյի էստրադային սիմֆոնիկ նվագախումբ` որպես մեներգիչ։

## Ստեղծագործական կյանք
Կատարել է Ալեքսանդր Աճեմյանի, Ռոբերտ Ամիրխանյանի, Ալեքսեյ Հեքիմյանի, Առնո Բաբաջանյանի և ուրիշների երգերը։ Հանդես է եկել որպես «Հայհամերգ» միավորման մեներգիչ՝ ստեղծելով սեփական գործիքային անսամբլը։ Հաճախակի ելույթներ է ունեցել Հայաստանի պետական էստրադային նվագախմբի հետ, որը ղեկավարում էր Կոնստանտին Օրբելյանը։ «Տարվա երգ» համամիութենական փառատոնի բազմակի մասնակից էր։ 1990-ականների սկզբին տեղափոխվել է ԱՄՆ, որտեղ համագործակցել է Կոստանդին Օրբելյանի հետ, որի արդյունքում ստեղծված «Փառք մեր ազգության» երգը արժանացել է ԱՄՆ-ի հայկական երաժշտական մրցանակաբաշխության ամենամյա փառատոնի «Տարվա լավագույն երգիչ» մրցանակին։

2001 թվականին կրկին վերադարձել է Երևան։ Մասնակցել է Առնո Բաբաջանյանի 80-ամյա հոբելյանին նվիրված համերգ-հանդիսություններին։ Արժանացել է Հայաստանի վաստակավոր արտիստի կոչմանը։ Մահացել է Երևանի Սայաթ-Նովայի պողոտայում գտնվող իր բնակարանում 2004 թվականին։

## Առավել հայտնի երգեր
* Արևիկ (Կ․ Օրբելյան - Լ․ Դուրյան)
* Времена другие (Ա․ Գրիգորյան - Վ․ Անդրիասյան)
* Всё, что было (երաժշ․ և խոսք Կ․ Ցվինարա, ռուս․ տեքստ՝ Ի․ Կոխանովսկի) 
* Գալիս ես (Կ․ Օրբելյան - Լ․ Դուրյան)
* Год любви (Ա․ Բաբաջանյան - Ա․ Վոզնեսենսկի) 
* Давай попробуем вернуть (Ա․ Խորալով - Ա․ Դեմենտև) 
* Երևան (Ա․ Հեքիմյան - Սարմեն, ռուս․ տեքստ՝ Ն․ Գորոխով) 
* Բայկալն է կանչում (Վ․ Գրիգորյան - Բ․ Դուբրովին)
* Ոսկե տանգո (Ա․ Բաբաջանյան - Օ․ Հաջիքասիմով) 
* Лебединая верность (Ե․ Մարտինով - Ա․ Դեմենտև) 
* Мир влюблённый и танцующий (Կ․ Օրբելյան - Ն․ Դոբրոնրավով) 
* Իմ Հայաստան (երաժշ․ և խոսք Ա․ Գրիգորյան)
* Налетели, вдруг, дожди (Դ․ Թուխմանով - Վ․ Խարիտոնով) 
* Փառք մեր ազգության (Կ․ Օրբելյան)
* Прописные истины (Ա․ Մորոզով - Մ․ Ռյաբինին)
* Ներիր ինձ (Ռ․ Գալստյան - Ա․ Դեմենտև)
* Զով գիշեր (երաժշ․ և խոսք՝ գուսան Շահեն)
* Հարսանեկան կատակ երգ (ժողովրդական)
* Կապուտաչյա (Ա․ Այվազյան - Ա․ Վասիլենկո)
* Там, на берегу (Կ․ Օրբելյան - Վ Լազարև) 
* Я открываю двери (Ա․ Միխայլով - Լ․ Դերբենյով) 

## Սկավառակագրություն
### «Մելոդիա» ֆիրմայի սկավառակներ
* Երգում է Գեորգի Մինասյանը, 1973 (մինի ալբոմ)
* Գեորգի Մինասյանը և «Ուրարտու» խումբը - 1976 г. (մինի ալբոմ)
* Երգերի շարք «Կանչում է Բայկալը», երգում է Գեորգի Մինասյանը, 1978 (մինի ալբոմ)
* Երգում է Գեորգի Մինասյանը, 1978
* «Մոռացում չկա» («Забвения нет»), երգում է Գեորգի Մինասյանը (կրկնակի ալբոմ), 1984
* «Սիրո երգեր», երգում է Գեորգի Մինասյանը, 1984
* «Սիրո աշխարհ», Ա․ Գրիգորյանի երգերը, երգում է Գեորգի Մինասյանը, 1990

### Կոմպակտ սկավառակներ
«Սերը չի ծերանում», Գեորգի Մինասյան, ԱՄՆ, Narek.com Records, 2000

## Ֆիլմագրություն
* Ֆիլմ-համերգ «Միայն սիրո մասին», «Երևան» ստուդիա, 1979
* Գ/ֆ «Երջանկության մեխանիկան», ռեժիսոր՝ Ներսես Հովհաննեսյան, «Հայֆիլմ», 1982
* Գ/ֆ «Հարսնացուն Ջերմուկից» («Մեր գյուղը»), 1997
* Գ/ֆ «Օդից թեթև» («Պյեռլեկին»), ռեժիսոր՝ Տիգրան Խզմալյան, 2000

## Մրցանակներ, պարգևներ
* ԱՄՆ-ի հայկական երաժշտական մրցանակաբաշխության ամենամյա փառատոնի «Տարվա լավագույն երգիչ» մրցանակ
* Հայաստանի վաստակավոր արտիստ (2001)։

## Ծանոթագրություններ

## Արտաքին հղումներ
* Գեորգի Մինասյան - Մեր սերը երբեք չի ծերանում

Կատեգորիա:Երևան քաղաքում մահացածներ
Կատեգորիա:ՀԽՍՀ վաստակավոր արտիստներ
Կատեգորիա:Հայ երգիչներ
Կատեգորիա:Հայ տենորներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Սոչի քաղաքում ծնվածներ